NBA: Počelo potpisivanje ugovora s free agentsima (17/7/03) - 2003-07-16
Timu Duncanu 122 milijuna dolara za sedam godina u San Antoniu
U srijedu, prvog dana roka za potpisivanje ugovora s igračima koji su “free agents”, iz San Antonia stižu dvije informacije: jedan od najboljih NBA igrača, Tim Duncan, potpisuje produženje ugovora s ovim klubom za novih sedam godina za što dobiva maksimalnu cijenu – 122 milijuna dolara! No, takav se rasplet dogadjaja očekivao i ne predstavlja nikakvo iznenadjenje. Centar Minnesote, slovenski košarkaš Rašo Nesterović, prihvatio je ponudu aktualnog prvaka San Antonio Spursa. On će za šestogodišnji ugovor dobiti 42 milijuna dolara! Time je trener Gregg Popovich pod koševima dobio zamjenu za Davida Robinsona, koji je godinama s Timom Duncanom, činio najbolji par centara u ligi. Nesterović je klasični centar, dok Duncan više voli igrati kao krilni centar, što će mu sada biti znatno lakše, osobito u napadu. Očekuje se, takodjer, da Spursi danas produže ugovor i s odličnim Stephenom Jacksonom, ali najvjerojatnije će morati potražiti novog rezervnog playmakera, jer Speedy Claxton ima mnogo ponuda iz klubova gdje može igrati u prvoj petorci. Minnesota Timberwolves, nakon što je Nesterović odlučio otići, dovode u svoje redove Michaela Olowokandija iz LA Clippersa koji je prihvatio ponudu da za tri godine igranja dobije 16 milijuna i 200 tisuća dolara. Olowokandi je tražen i od strane nekih drugih klubova, a najuporniji je bio menadjer Memphisa, Jerry West, koji je želio visokog centra Clippersa, vidjeti rame uz rame s Španjolcem Pauom Gasolom. Medjutim, Olowokandi je izabrao igrati s Kevinom Garnettom u Minnesoti. Podsjetimo se i na ostale, ranije dogovorene, prelaske: *Los Angeles Lakers dobijaju Karla Malonea iz Utah Jazz-a i Garya Paytona iz Milwaukeea. *Milwaukee kupuje krilnog centra Briana Skinnera od Philadelphie i braniča Ericka Stricklanda od Indiane. *Philadelphia 76ersi obnavljaju ugovor Kenny Thomasom. *U Cleveland iz Seattlea odlazi branič Kevin Ollie. *New Jersey Nets produžuju ugovor s Jasonom Kiddom( 6 godina-99 milijuna dolara) te s centrom Miamia Alonzo Mourningom. *New Orleans Hornets obnavljaju ugovor s P.J. Brownom ( 4 godine-34 milijuna dolara). *Orlando Magic kupuje Juwana Howarda, centra Denver Nuggetsa... *U Denver odlazi Andre Miller iz LA Clippersa, a iz istog kluba u Utah Jazz stiže Corey Maggette. *Po općoj ocjeni najveći dobitnik prijelaznog roka su Los Angeles Lakersi, a najveći gubitnici LA Clippersi i Milwaukee.